Diari Oficial de la Generalitat Valenciana


Sumari del DOGV 5372, del 23-10-2006 (2006/12450)

RESOLUCIÓ de 10 d'octubre del 2006, del director general d'Ensenyament de la Conselleria de Cultura, Educació i Esport, per la qual es resol la convocatòria extraordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (2n cicle), Educació Primària i Educació Secundària Obligatòria per al curs 2006-2007.
--------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5372

Data del DOGV
:   23-10-2006

Secció del DOGV
:   III. CONVENIS I ACTES - C) AUTORITZACIONS ADMINISTRATIVES

Número del document
:   2006/12150


Organisme emissor
:   Conselleria de Cultura, Educació i Esport

Tipus de document
:   Resolució

RESOLUCIÓ de 10 d'octubre del 2006, del director general d'Ensenyament de la Conselleria de Cultura, Educació i Esport, per la qual es resol la convocatòria extraordinària d'autorització de centres i programes de compensació educativa a centres públics i privats concertats finançats amb fons públics que impartixen ensenyances d'Educació Infantil (2n cicle), Educació Primària i Educació Secundària Obligatòria per al curs 2006-2007. [2006/12191]  
Amb la finalitat d'atendre les necessitats de l'alumnat que requerix compensació educativa, en el marc del que s'ha disposat per l'Orde de 4 de juliol del 2001 (DOGV de 17 de juliol del 2001) i per la Resolució de 14 de febrer del 2002 (DOGV de 27 de febrer del 2002).   
Atés que en els centres que es relacionen en l'Annex I i Annex II de la present Resolució s'han produït variacions substancials de l'alumnat des de l'inici del curs escolar 2006-2007.  
Revisada la proposta d'autorització extraordinària realitzada per les Direccions Territorials de Cultura, Educació i Esport d'Alacant, Castelló i València.  
Fent ús de les atribucions que em conferix la Disposició Addicional primera de l'Orde de 4 de juliol del 2001, resolc  
Primer  
Autoritzar, amb caràcter extraordinari per al present curs escolar 2006-2007, els programes dels centres que es relacionen en els Annexos I i II de la present Resolució.  
Segon  
Concedir als mencionats centres els recursos materials que figuren en els Annexos. Tals recursos se sufragaran, per als centres públics, a càrrec del Capítol II, programa 421.30 del Pressupost de la Generalitat Valenciana per a l'exercici 2006.  
Tercer  
Proposar a la Direcció General de Personal la concessió dels recursos humans indicats en els Annexos corresponents a fi de fer possible el desenrotllament dels programes autoritzats, significant que estos recursos són addicionals a aquells de què ja disposa cada centre segons la Resolució de 14 de juliol del 2006 (DOGV de 26 de juliol del 2006) i la seua corresponent modificació d'errors (DOGV de 15 de setembre del 2006).  
De conformitat amb el que disposen els articles 107, 116 i 117 de la Llei de Règim Jurídic de les Administracions Públiques i del Procediment Administratiu Comú, i 10, 14 i 46 de la Llei Reguladora de la Jurisdicció Contenciós Administratiu, el present acte, que esgota la via administrativa, podrà ser recorregut potestativament, en reposició o bé cabrà plantejar directament recurs contenciós. administratiu en els terminis i davant de l'òrgan que s'indica a continuació:   
a) El recurs de reposició haurà d'interposar-se davant del conseller de Cultura, Educació i Esport, en el termini d'un mes a comptar de la data següent al de la seua publicació.  
b) El recurs contenciós. administratiu haurà de plantejar-se davant del Tribunal Superior de Justícia de la Comunitat Valenciana en el termini de dos mesos a comptar des de l'endemà de la seua publicació.  
València, 10 d'octubre del 2006.. El director general de Enseñanza: Josep Vicent Felip i Monlleó.